
          ..............05..2015 a nr ..................
Volitamine
kinnistu kasutamise kokkulepe sõlmimiseks 
(Paul Kerese tn 18)
1. ASJAOLUD JA MENETLUSE KÄIK

2011. aastal oli Sotsiaalministeeriumi, Siseministeeriumi, Ida-Viru Maavalitsuse ja Narva linna vahel sõlmitud kokkulepe „Narva Lastekodu ümberkorraldamise ja muude edasiste tegevuste kohta“ mille järgi lõpetatakse Narva Lastekodu tegevus ja edaspidine asenduskoduteenuse osutamine  korraldatakse Narva linna Sotsiaalabiameti hallatava asutuse Narva Sotsiaaltöökeskuse kaudu kolmes Sotsiaalministeeriumi poolt ehitatud peremajas. 

Ülalmainitud eesmärgi saavutamiseks allkirjastas Ida-Viru maavanem 29.01.2015.a korralduse nr 1-1/2015/14, mille järgi lõpetatakse 31.05.2015.a Narva Lastekodu tegevus. Praegu peremajade ehitamise ja sisustamise lükatakse mõjuvatel põhjustel edasi, mis teeb võimatuks asenduskoduteenuse osutamise korraldamise peremajades plaanijärgselt ehk alates 01.06.2015.a. 

04.05.2015.a laekus Narva Linnavalitsusele Sotsiaalministeeriumi kiri ettepanekuga korraldada asenduskoduteenuse ajutine osutamine Narva Lastekodu hoones aadressil P.Kerese tn 18, Narva. Narva Linnavalitsuse hinnangul on see praegu ainus võimalus asenduskoduteenuse katkemata osutamise korraldamiseks, kuid asenduskoduteenuse tegevusloa saamiseks peab ülalmainitud hoone olema Narva linna ametlikus kasutuses. 

Arvestades ülaltoodut taotles Narva Linnavalitsus Ida-Viru Maavalitsuselt anda aadressil 

P. Kerese 18, Narva asuv kinnistu ajutisse kasutusse alates 01.06.2015.a kuni vajaduse äralangemiseni (orienteeruvalt 1 kuu) asenduskoduteenuse osutamise korraldamiseks. Ida-Viru Maavalitsus rahuldas Narva Linnavalitsuse taotluse ja pakkus sõlmida kinnistu kasutamise kokkuleppe.  Kokkulepe alusel antakse linnale üle tasuta kasutusse kinnistu (Tartu Maakohtu kinnistusosakonna registriosa nr.3758409, katastritunnus 51101:005:0045, sihtotstarve ühiskondlike ehitiste maa 100%, pindala 7808m2) ajavahemikul 01.06. - 01.07.2015 või asenduskoduteenuse osutamise vajaduse äralangemiseni. 

Tasumisele kuuluvad alates 01.06.2015 ainult kommunaalteenuste osutamisega kaasnevad kulud (vesi, soojus, olmejäätmed, elekter jm.) teenuste osutajate poolt  esitatud arvete alusel.
2. ÕIGUSLIKUD ALUSED
2.1. Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Narva Linnavolikogu 21.06.2005 määruse nr 20 „Linnavara eeskiri“ § 111 kohaselt  otsustuse teisele isikule kuuluva asja kasutamise kohta linna poolt üüri-, rendi- või tasuta kasutamise lepingu tingimustel võtab vastu linnavalitsus. Juhul, kui teisele isikule kuuluva asja kasutamine linna poolt on seotud kasutatava asja olulise parendamisega linna kulul või muude linna varaliste kohustustega, otsustab linna poolt teisele isikule kuuluva asja kasutamise linnavolikogu. Üüri-, rendi- või tasuta kasutamise lepingu allkirjastab linna nimel linnapea või linnavalitsuse poolt volitatud isik. 
3. OTSUS

Volitada linnapea Eduard Easti sõlmima Narva linna nimel Ida-Viru Maavalitsusesega kinnistu Paul Kerese tn 18 kasutamise kokkulepe (lisatud) asenduskoduteenuse osutamiseks.  
4.  RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

